text: জোহুর (বৈজ্ঞানিক নাম: Borbo cinnara (Wallace)) এক প্রজাতির ছোট আকারের প্রজাপতি যার শরীর ও ডানা খয়েরি বাদামী রঙের এবং রোঁয়া যুক্ত। এরা ‘হেসপেরায়িডি’ গোত্রের এবং 'হেসপেরায়িনি' উপগোত্রের সদস্য।
  
  আকার 
  জোহুর এর প্রসারিত অবস্থায় ডানার আকার ৩০-৩৬ মিলিমিটার দৈর্ঘ্যের হয়।
  
  আচরণ 
  জোহুররা খুব দ্রুত এবং এলোমেলো ভঙ্গিতে উড়তে থাকে। ছোট ছোট উড়ান দেয় এবং বারবার একই জায়গায় ফিরে আসে। এরা রৌদ্র পোহাতে পছন্দ করে তাই মাঝে মাঝেই পাতার উপর বসে থাকতে দেখা যায়।
  
  বৈশিষ্ট্য
  
  ডিম 
  জোহুর এর ডিম সাদা বর্ণের। ডিম এর আয়তন হল 0.06mm3
  
  শূককীট 
  জোহুর এর শূককীট ফিকে সবুজ বর্নের। বিভিন্ন প্রজাতির ঘাসের ডগা মুড়িয়ে একটা শঙ্কু আকৃতির বাসা তৈরি করে। প্রথম প্রথম এরা এই বাসা ছেড়ে বের হয়না, পরে বেড়িয়ে পাতার বাকী অংশে এসে বসে থাকে। শূককীট এর মাথাটি কালো বর্ণের এবং দেহের দু'পাশের দুটো সাদা দাগ মাথার ওপর দিকে এসে মিশেছে।
  
  আহার্য উদ্ভিদ 
  এই শূককীট বিভিন্ন প্রজাতির ঘাস যেমন-Setaria barbata, Axonopus compressus, Rottboellia cochinchinensis,Brachiaria mutica.
  এর কচি পাতার রসালো অংশ আহার করে। এছাড়া ধান (Oryza sativa) গাছও এদের আহার্য উদ্ভিদ।
  
  মূককীট
  
  চিত্রশালা
  
  পাদটীকা
  
  তথ্যসূত্র  
  
  বিষয়শ্রেণী:ভারতের প্রজাপতি
  বিষয়শ্রেণী:পশ্চিমবঙ্গে প্রাপ্ত হেসপেরায়িডি গোত্রের প্রজাপতি
title: জোহুর